אילון התחיל את קריירת המוזיקה שלו כמתופף ג'אז בלהקות שונות בישראל ובמקביל למד אצל "מאסטר" אפריקאי מקצבים. במהלך שנסע עם מדריכו לגאנה כדי להכיר את המקצבים באופן עמוק, ביקורות הדרכונים של המדינה תפסו אותו ושלחו אותו לסנגל, אלא ששם הוא גילה את המקצבים הסנגליים והחליט ללמוד אותם. מקצבים סנגליים, או מוזיקה סנגאלית, בנויים על קצב מהיר מאוד ומתופף על שלל כלי הקשה: ממערכת תופים ועד בונגוס וטימפאני. תזמורת סנגלית יכולה להכיל משבעה מתופפים ועד חמישים. אילון, שהתאהב בז'אנר, החליט להביא אותה לארצות המערב. כדי לא להצטרך תזמורת מרובת נגנים שכזו, בנה אילון מערכת תופים חדשנית המורכבת מעשרות כלי הקשה שונים, שעליה הוא מנגן עם מקלות שונים ובעצם מחכה את קולם של התזמורת. השיטה החדשנית שלו לתיפוף סנגלי הביאה אותו לשילוב המקצבים עם מקצבי רוק וג'אז ידועים ובכך יצר ז'אנר חדש של מוזיקה אפריקאית-מערבית. הוא החל להופיע ברחבי סנגל עם המוזיקה החדשנית שלו וצבר פופולריות עד כדי הופעות בתוכניות הטלוויזיה המובילות במדינה בשעות ה"פריים טיים". בשנת 2020 חבר למפיק והמוזיקאי יוסי פיין ויחד השניים הוציאו אלבום שמתמקד בסגנון החדש שיצר אילון, ואיתו הם הופיעו באירופה ובמזרח הרחוק (סין, יפן וכו').
לך מפה, יוניקורן!
לך מפה, יוניקורן! (באנגלית: !Go Away, Unicorn) היא סדרת הנפשה אמריקאית-קנדית, המבוססת על ספר בעל אותו שם מאת אמילי מולוק. הסדרה הופקה על ידי Sonar Entertainment בשיתוף עם Nelvana.
העונה הראשונה של הסדרה שודרה לראשונה בקנדה בערוץ YTV החל מ-7 בספטמבר 2018 עד 8 ביוני 2019. בישראל העונה הראשונה של הסדרה שודרה לראשונה בערוץ דיסני החל מ-15 באוקטובר 2019 עד 24 ביולי 2020, כאשר פרק הסיום שודר לפני הסרט "מוצאים את נמו". לסדרה הופקה עונה אחת הכוללת 26 פרקים באורך 22 דקות, כאשר כל פרק מחולק לשני פרקים באורך 11 דקות.
תקציר העלילה.
הסדרה עוקבת אחר אליס, ילדה צעירה, וחברה יוניקרון האנרגטי, אשר בכל פרק לומדים על ההבדלים ביניהם ועל החברות שלהם.
מדבבים.
בימוי הדיבוב העברי נעשה על ידי אפרת קרצמן, והופק על ידי עדי וולוצקי.
PCManFM
PCManFM (שם מלא: PCMan File Manager) הוא מנהל הקבצים של סביבות שולחן העבודה LXDE ו-LXQt.
היסטוריה.
מנהל קבצים זה פותח במקור על ידי הונג ג'ן יי (Hong Jen Yee), ממפתחי LXDE, במטרה להיות תחליף ליישומים דומים אחרים דוגמת ת'ונר או נאוטילוס.
בתחילת 2013 ניסה ג'ן יי לנסות להסב את התוכנה ל־Qt (היסב שכונה PCManFM-Qt) בשל קשיי תאימות וצריכה רבה של זיכרון כאשר התוכנה נכתבת ב 3+GTK, ושחרר גרסה ראשונית במרץ של אותה שנה. עם זאת, הוא הבהיר שגרסת Qt לא תחליף את גרסת +GTK, ושתי הגרסאות "יתקיימו האחת לצד השנייה". בעקבות ההסבה התוכנה מהווה נדבך עיקרי בסביבת שולחן העבודה LXQt.
אלכסנדרה ונדרנוט
אלכסנדרה ונדרנוט (בצרפתית: Alexandra Vandernoot; נולדה ב-19 בספטמבר 1965) היא שחקנית בלגית.
ביוגרפיה.
ונדרנוט נולדה בבריסל לבלרינה היוגוסלבית-סרבית דוסנקה סיפניוס ולמנצח הבלגי אנדרה ונדרנוט.
היא למדה בקונסרבטוריון המלכותי של בריסל (Conservatoire royal de Bruxelles) ולאחר מכן החלה להופיע בתיאטרון.
היא אמא לשני ילדים.
קריירה.
ב-1991 הופיעה בתפקיד קטן בסרט "Les secrets professionnels du Dr Apfelglück", המורכב מחמישה סיפורים קצרים העוקבים אחר פסיכיאטר ומטופליו.
ב-1992 גילמה דוכסית בדרמה התקופתית "Le Souper".
ב-1994 שיחקה כתבת טלוויזיה צרפתייה בסרט האופנה האמריקאי משהו ללבוש.
ב-1998 שיחקה בסרט "Le Dîner de Cons" המבוסס על מחזה של פרנסיס ובר.
ב-2001 גילמה את אשתו לשעבר של דניאל אוטיי בסרט הקומדיה "לצאת מהארון".
ב-2007 שיחקה ב-"Ondes de choc", מיני סדרה שהופקה על ידי "France 3" העוקבת אחר תאונה במפעל כימי שאירעה בטולוז ב-2001. ב-2019–2021 שיחקה בסדרה של נטפליקס "עסק משפחתי". היא הופיעה גם במספר סדרות טלוויזיה נוספות.
אברהם חודיין
אברהם חודיין (בהולנדית: Abraham Godijn; 1655/56 – 1724) היה צייר פלמי, שאחרי שהייה באיטליה עבד תקופה כצייר חצר בפראג, שם יצר ציורי קיר בארוקיים מפוארים. בהמשך חזר לאנטוורפן.
חייו.
הפרטים על חייו מועטים. אברהם חודיין נולד ככל הנראה בשנת 1655 או ב־1656 באנטוורפן, שם למד אצל הצייר הנדריק הרגרו. הוא הפך בשנת 1681 לחבר באחווה שהוקמה על ידי המסדר הישועי. זמן לא רב אחר כך נסע לאיטליה. עבודותיו התקבלו יפה ברומא, שם הפך לצייר החצר של האפיפיור וקיבל את התואר "צייר הוד מלכותו הקתולי".
הוא עבר לפראג בשנת 1690 שם עבד כצייר חצר עד שנת 1698. הוא קיבל חוזים לצייר פרסקו בארמון טרויה בפראג, שעליו עבד עם אחיו איזאק. הם היו חלק מקבוצת אמנים שעבדה בשנת 1687 עבור וונצל אלברט דוכס שטרנברג על קישוט ארמון טרויה בפראג. בקבוצה זו נכללו אמנים פלמיים כמו יוהאן בפטיסט בוטאט.
הוא תועד באנטוורפן בסביבות שנת 1711, שם הפך לחבר בגילדת לוקאס הקדוש באותה שנה. הוא הועסק בעיקר בעבודות של קישוט. הוא הצטרף בשנת 1716 לגילדת הרומאים באנטוורפן, שבה התנאי לחברות היה ביקור ברומא. הוא ויאן פיטר ואן ברדל הצעיר היו האמנים האחרונים שהפכו לחברים בגילדה. בשנת 1723 הוא הפך לדיקן הגילדה.
היו לו תלמידים רבים בפראג ובאנטוורפן, כשהבולט שבהם היה מרטן יוזף גֶרארץ.
התאריך המדויק ומקום מותו אינם ידועים.
יצירתו.
מעט מאוד מיצירותיו שרדו. הוא היה צייר של אירועים היסטוריים ועבודות קישוט.
עבודותיו הידועות ביותר הן הפרסקות שהוזמן לצייר על ידי הרוזן שטרנברג בחדר הראשי של טירת טרויה. הציורים שצייר בשנים 1691 עד 1697 בסיוע אחיו איזאק, נחשבים בין הדוגמאות הטובות ביותר לציור פרסקו בארוק בצפון אירופה. בפרסקו משתמשים באפקטים של אשליה ומספרים בצורה בולטת את ההיסטוריה של שושלת בית הבסבורג. העיצוב עוקב אחר הסכֵמה הבארוקית של סמליות ארכיטקטונית, שלפיה התקרה מציגה את העולם השמימי והקירות את העולם הארצי. התקרה מעוטרת ביצורים שמימיים שהיו כמגן על שטחי בית הבסבורג.
מתחת למשטחים המעוקלים שמתחת לתקרה מצוירים מלאכים, העפים בין פריטים אדריכליים תלת ממדיים המציגים סצינות מההיסטוריה של בית הבסבורג. הקירות מתארים את העולם היבשתי, כאשר אחת הסצינות על הקירות הקצרים יותר מציינת את ניצחונו של לאופולד הראשון, הקיסר הרומי הקדוש, על הטורקים. בסצנה אחת רואים את האפקט התלת ממדי של טורקי נופל עם זרועותיו המושטות, בזמן שצלו משתקף בציור.
הקיר הארוך יותר מכיל פסלים או פסלונים של שליטי בית הבסבורג. בתוכנית הפרסקו השיג אברהם חודיין סינתזה מתוחכמת ומורכבת של ציור בדיוני של ארכיטקטורה וסצנות פיגורליות מלאות.
הוא צייר סדרה של שבעת הסקרמנטים למנזר סנט מרטין בפונטיז (קתדרלת פונטו).
בלינדה וילקס
בלינדה וילקס (באנגלית: Belinda Wilkes; נולדה בסטפורדשייר, אנגליה) היא אסטרופיזיקאית בריטית-אמריקאית. לשעבר מנהלת התכנית של טלסקופ החלל צ'נדרה במרכז הרווארד-סמית'סוניאן לאסטרופיזיקה .
קורות חייה.
וילקס נולדה בסטפורדשייר, אנגליה. בילדותה עברה עם הוריה לאלברינגטון שבשרופשייר. עם סיום בית הספר התיכון עברה לסקוטלנד שם למדה לתואר ראשון באוניברסיטת סנט אנדרוז. את הדוקטורט עשתה באוניברסיטת קיימברידג'. עם סיום הדוקטורט, ב-1982, עברה לארצות הברית, לטוסון אריזונה שם עשתה פוסט-דוקטורט.
ב-1984 עברה לקיימברידג' מסצ'וסטס.
השכלה ומסלול מקצועי.
תואר ראשון, בפיזיקה ואסטרונומיה, בהצטיינות, באוניברסיטת סנט אנדרוז בסקוטלנד - 1978. דוקטורט באסטרונומיה בג'זוס קולג' באוניברסיטת קיימברידג' - 1982. בשנים 1982–1984 עשתה פוסט-דוקטורט במצפה הכוכבים של אוניברסיטת אריזונה במסגרת מלגה של נאט"ו.
החל מ-1984 היא מועסקת במרכז הרווארד-סמית'סוניאן לאסטרופיזיקה בקיימברידג' מסצ'וסטס. בשנים 1990 עד 1995 הועסקה כמדענית בכירה במרכז המידע המדעי של טלסקופ הרנטגן ROSAT (ROSAT Science Data Center)) . ב-2002 מונתה שם לתפקיד סגנית מנהלת תוכנית צ'נדרה the Chandra X-ray Center (CXC)). ב-2014 קודמה לתפקיד מנהלת התכנית.
פעילותה המדעית.
מחקריה של ויקס עוסקים ב:
פרסומים.
וילקס פרסמה 392 מאמרים מבוקרי עמיתים.
אזור חופשי מלהט&quot;ב
אזורים חופשים מלהט"ב הם עיריות ואזורים בפולין אשר הכריזו על עצמם כאזורים בהן לא רצויים "אידאולוגיות להט"ב" לכאורה, על מנת לאסור מצעדים לשוויון זכויות להט"ב בפולין, הצגת תכנים ואירועי גאווה בשטחן. החל מיוני 2020, כ-100 עיריות המקיפות כשליש מהמדינה, אימצו את ההצהרה שהביאו לכך שנקראו "אזורים חופשים מלהט"ב". אם כי מאז שנת 2021, מספר פרובינציות בהם לובלין, פולין קטן, שוויינטוקז'יסקיה, פודקרפאטי וגמינות פולניות שונות ביטלו את ההצהרות בשטחן הן על ידי פסיקות בתי משפט והן על ידי החלטות מועצות העיר.רוב האזורים אשר אימצו את ההצהרה מיוצגים על ידי פוליטיקאים קתוליים שמרנים ממפלגות ימין-לאומניות. אף על פי שההצהרות אינן ניתנות לאכיפה ובעיקר סמליות, הן מייצגות ניסיון לסטגמת אנשי להט"ב. שבועון החדשות הבריטי, האקונומיסט, תיאר את האזורים כ-"גימיק חסר משמעות מבחינה משפטית בעל השפעה מעשית של הכרזת עונה פתוחה על אנשי להט"ב". בדו"ח מדצמבר 2020, נציב מועצת אירופה לזכויות אדם קבע כי ההצהרות "רחוקות מלהיות רק מילים על הנייר, הצהרות ותקנות אלה משפיעות ישירות על חייהם של אנשי להט"ב בפולין".